Príloha č. 5 SP

**ZMLUVA O ZDRUŽENEJ DODÁVKE ZEMNÉHO PLYNU**

uzavretá podľa zákona č. 251/2012 Z. z. o energetike a o zmene a doplnení niektorých zákonov,

podľa ustanovenia § 8 vyhlášky Úradu pre reguláciu sieťových odvetví č. 24/2013 Z. z., ktorou sa ustanovujú pravidlá pre fungovanie vnútorného trhu s elektrinou a pravidlá pre fungovanie vnútorného trhu s plynom a

v spojení s § 269 ods.2 zákona č. 513/1991 Zb. Obchodný zákonník v znení neskorších predpisov

(ďalej len „**Obchodný zákonník**“)

(ďalej len „**zmluva**“)

medzi zmluvnými stranami

Celý názov firmy, so sídlom ulica, číslo, PSČ, mesto, Slovenská republika, IČO: \_\_\_, zastúpená \_\_\_, zapísaná v obchodnom registri Okresného súdu \_\_\_, Oddiel: \_\_ Vložka č. \_\_, číslo účtu \_\_., kontaktná osoba: meno, email, telefónne číslo

(ďalej len „**odberateľ**“)

a

Celý názov firmy, so sídlom ulica, číslo, PSČ, mesto, Slovenská republika, IČO: \_\_\_, zastúpená \_\_\_, zapísaná v obchodnom registri Okresného súdu \_\_\_, Oddiel: \_\_ Vložka č. \_\_, číslo účtu \_\_., kontaktná osoba: meno, email, telefónne číslo

(ďalej len „**dodávateľ**“)

(ďalej spoločne ako „**zmluvné strany**“)

# Článok I.

# Predmet zmluvy

1. Predmetom tejto zmluvy je záväzok dodávateľa po dobu účinnosti tejto zmluvy:
2. dodávať plyn do odberných miest odberateľa špecifikovaných v neoddeliteľnej prílohe č. 1 tejto zmluvy (ďalej len „**príloha č. 1**“) (ďalej len „**odberné miesto**“) za podmienok dohodnutých v (i) tejto zmluve a (ii) v Rámcovej dohode uzavretej medzi zmluvnými stranami dňa .................... (ďalej len „**rámcová dohoda“),** a v rozsahu podľa (i) článku VIII bod 1 a (ii) podľa Všeobecných obchodných podmienok vydávaných dodávateľom, ktorých znenie platné a účinné v deň podpisu tejto zmluvy tvorí neoddeliteľnú prílohou č. 2 tejto zmluvy (ďalej len „**príloha č. 2**“), (ďalej ako „**dodávka plynu**“),
3. prevziať za odberateľa zodpovednosť za odchýlku za odberné miesto voči zúčtovateľovi odchýlok,
4. zabezpečiť pre odberateľa distribúciu plynu a služby spojené s dodávkou plynu (ďalej len „**distribučné služby**“),

 (ďalej aj ako „**predmet zmluvy**“).

1. Predmetom tejto zmluvy je tiež záväzok odberateľa dodaný zemný plyn odobrať a zaplatiť za predmet zmluvy cenu špecifikovanú v článku IV. tejto zmluvy.

# Článok II.

# Dodávka plynu

Termín začatia plnenia predmetu tejto zmluvy je od 06:00 hod. SEČ dňa 01.01.2021. Stav príslušného meracieho zariadenia k tomuto okamžiku bude zaznamenávaný v písomnom protokole podpisovanom zástupcami oboch zmluvných strán.

1. Zmluvné strany sa dohodli na dodávke plynu v ročnom zmluvnom množstve, špecifikovanom v prílohe č. 1 tejto zmluvy, ktoré odberateľ požaduje dodať, a ktoré je dodávateľ povinný pre odberateľa zabezpečiť.
2. Zmluvné strany sa tiež dohodli na dennom maximálnom množstve (ďalej len „**DMM**“), špecifikovanom v prílohe č. 1 tejto zmluvy, ktorým je maximálne množstvo plynu, ktoré je odberateľ oprávnený odobrať na odbernom mieste v ktorýkoľvek deň počas trvania tejto zmluvy. V prípade, ak odberateľ v ktoromkoľvek dni na ktoromkoľvek odbernom mieste odoberie množstvo plynu presahujúce zmluvou dohodnuté DMM, odberateľ zaplatí dodávateľovi za určitý počet prekročení DMM v danom mesiaci za objem prekročenia na výstupnom bode nad príslušný limit sadzbu v zmysle platného cenníka PDS v čase dodávky plynu, ktorú by bol povinný zaplatiť, keby mal pre toto obdobie uzatvorenú samostatnú zmluvu o distribúcii plynu do príslušného odberného miesta. Ak počas daného mesiaca v ktoromkoľvek dni odberateľ odobral množstvo plynu presahujúce DMM uvedené v zmluve na jednom alebo na viacerých odberných miestach, a súčasne v tomto dni došlo voči dodávateľovi k uplatneniu poplatku za prekročenie dennej distribučnej kapacity na vstupnom bode v zmysle platného cenníka PDS, Odberateľ popri poplatku uvedenom v prvej vete tohto bodu zaplatí za objem prekročenia DMM nad príslušný limit na každom príslušnom odbernom mieste aj poplatok za prekročenie dennej distribučnej kapacity na vstupnom bode v zmysle platného cenníka PDS, ktorý by bol povinný zaplatiť, keby mal pre toto obdobie uzatvorenú samostatnú zmluvu o distribúcii plynu do príslušného odberného miesta.
3. Zmluvné strany sa dohodli na záväzku minimálneho odberu (Take or Pay), ktorý predstavuje minimálne množstvo plynu v objeme 70% ročného zmluvného množstva, ktoré sa odberateľ zaväzuje odobrať. V prípade, ak odberateľ počas roka odoberie menej ako touto zmluvou dohodnuté minimálne množstvo plynu, dodávateľ má právo na úhradu odplaty za pripravenosť plniť svoje záväzky z tejto zmluvy, a to vo výške 50% z ceny za komoditu plynu (sadzba za odobratý plyn) dohodnutej touto zmluvou za neodobratý objem minimálneho množstva plynu.
4. Odber plynu nad úrovňou ročného zmluvného množstva je možné dodatočne dokúpiť. Takýto odber je potrebné dodávateľovi oznámiť v dostatočnom predstihu (minimálne 1 kalendárny mesiac), v opačnom prípade môže dôjsť ku zvýšeniu ceny požadovaného množstva plynu.
5. Za plyn dodaný podľa tejto zmluvy je považovaný plyn, ktorý prešiel meradlom v odbernom mieste, v množstve, ktoré dodávateľovi poskytol prevádzkovateľ distribučnej siete (ďalej len „**PDS**“) podľa osobitných predpisov upravujúcich meranie a odovzdávanie údajov a podľa Prevádzkového poriadku PDS. Odpočty nameraných údajov v odberných miestach uskutočňuje PDS.
6. PDS je povinný písomne informovať odberateľa o termíne plánovanej výmeny určeného meradla aspoň 15 dní vopred; to neplatí, ak odberateľ súhlasí s neskorším oznámením termínu plánovanej výmeny určeného meradla.
7. PDS pri výmene určeného meradla je povinný informovať odberateľa o stave odobratého množstva plynu, a zároveň je povinný oznámiť stav určeného meradla pred výmenou a stav nového určeného meradla po výmene. Ak sa odberateľ nezúčastní výmeny určeného meradla, je PDS písomne informovať odberateľa o výmene, stave určeného meradla pred výmenou a stave nového určeného meradla po výmene a uskladniť demontované určené meradlo najmenej 60 dní z dôvodu umožnenia kontroly stavu určeného meradla odberateľom.
8. Dodávateľ poslednej inštancie dodáva plyn najviac počas troch mesiacov odberateľom plynu, ktorí sú pripojení k sústave alebo sieti a ktorých dodávateľ stratil spôsobilosť dodávať plynu alebo dôjde k zastaveniu procesu zmeny dodávateľa plynu, a zároveň ku dňu prerušenia dodávok plynu nemajú zabezpečenú dodávku iným spôsobom.
9. Dodávateľ je povinný poskytnúť odberateľovi údaje o cene za združenú dodávku zemného plynu vrátane jej štruktúry.
10. **Množstvo plynu dodaného podľa tejto zmluvy je merané v m3 a obchodnou jednotkou pre fakturáciu je MWh. Prepočet z m3 na MWh sa riadi Prevádzkovým poriadkom PDS**.

# Článok III.

# Zodpovednosť za odchýlku

1. Dodávateľ vyhlasuje, že preberá zodpovednosť za odchýlku odberateľa v plnom rozsahu.

**Článok IV.**

**Cena**

1. Cena za dodávku plynu pre odberateľov kategórie mimo domácnosti je stanovená podľa produktu dohodnutého v tejto zmluve a je určená takto:
	1. cena za dodávku plynu /sadzba za odobratý plyn/ je určená dohodou zmluvných strán (ďalej len „**dohodnutá cena**“) od dohodnutého dňa začiatku dodávky do 31.12.2021 (ďalej len „**deň skončenia platnosti dohodnutej ceny**“),

pričom dohodnutá cena

|  |
| --- |
| na obdobie od 1.1.2021 do 31.12.2021 je: |
| pre produkt maloodber | Sadzba za odobratý plyn | ......... |  /kWh |
|  | Fixná mesačná sadzba | ......... |  /mesiac |
| pre produkt strednoodber | Sadzba za odobratý plyn | ......... |  /kWh |
|  | Fixná mesačná sadzba | ......... |  /mesiac |

* 1. distribučné služby (cena za prepravu, distribúciu plynu a skladovanie plynu) bude fakturovaná podľa cenového rozhodnutia Úradu pre reguláciu sieťových odvetvi platného a účinného v čase dodávky plynu,
	2. k cenám uvedeným pod písm. a) a písm. b) tohto článku sa pripočítava DPH, prípadne ďalšie dane a poplatky stanovené príslušnými právnymi predpismi, a to vo výške a spôsobom stanoveným príslušnými právnymi predpismi ak to takéto právne predpisy vyžadujú..

# Článok V.

# Platobné podmienky

1. Fakturačným obdobím pre dodávku plynu do odberných miest podľa tejto zmluvy je obdobie, za ktoré sa vykonáva vyúčtovanie odberu plynu.
2. Za združenú dodávku zemného plynu v kategórii maloodber bude odberateľ poskytovať zálohovú platbu do výšky 80% 1/12 predpokladanej ročnej hodnoty odberu zemného plynu. Vyúčtovanie maloodberu v príslušnom zmluvnom roku dodávateľ vykoná k 31.12. (ďalej len „**zúčtovacie obdobie**“). Dodávateľ vráti preplatok z vyúčtovacej faktúry odberateľovi bankovým prevodom na bankový účet odberateľa do 15 dní od vystavenia vyúčtovacej faktúry. Nedoplatok z vyúčtovacej faktúry uhradí odberateľ do 30 dní od doručenia vyúčtovania.
3. Za združenú dodávku zemného plynu v danom mesiaci v kategórii strednoodber odberateľ nebude poskytovať zálohovú platbu. Dodávateľ vystaví faktúru na základe skutočne odobratého množstva zemného plynu v danom mesiaci v OM. Odpočet spotreby zemného plynu bude vykonaný bezodplatne po skončení kalendárneho mesiaca. Fakturačným obdobím je jeden kalendárny mesiac so splatnosťou v 15. deň mesiaca dodávky. Vyúčtovacia faktúra, so zohľadnením platieb za príslušný mesiac je splatná v 30. deň nasledujúceho mesiaca.
4. Dodávateľ je oprávnený účtovať odberateľovi úroky z omeškania platieb vo výške 0,05 % z dlžnej sumy za každý deň omeškania.
5. Ak sa odberateľ dostane do omeškania s úhradou faktúry o viac ako 10 pracovných dní od jej splatnosti, dodávateľ zašle odberateľovi písomnú upomienku. Náklady súvisiace s upomienkou vo výške 2,00 Eur vyfakturuje dodávateľ odberateľovi vo faktúre za fakturačné obdobie, v ktorom bola táto upomienka zaslaná.
6. Prípad, kedy odberateľ ani v termíne 14 pracovných dní po zaslaní upomienky neuhradí faktúru, je podstatným porušením zmluvy, ktoré je dôvodom k prerušeniu dodávky plynu a distribučných služieb dohodnutých touto zmluvou. Dodávateľ môže na základe tejto skutočnosti požiadať PDS o odpojenie odberného miesta odberateľa od distribučnej siete.
7. Všetky platby sa budú vykonávať bezhotovostne v peňažných ústavoch.

# Článok VI.

# Trvanie zmluvy

1. Zmluva je uzatvorená na dobu určitú, a to odo dňa jej účinnosti do 31.12.2021.
2. Každá zo zmluvných strán je oprávnená od zmluvy odstúpiť, ak:
	1. druhá zmluvná strana podala na seba návrh na vyhlásenie konkurzu, alebo
	2. bol podaný návrh na vyhlásenie konkurzu voči zmluvnej strane treťou osobou, pričom dotknutá zmluvná strana je platobne neschopná alebo v úpadku, alebo
	3. bol na majetok druhej zmluvnej strany vyhlásený konkurz, alebo bol návrh na vyhlásenie konkurzu zamietnutý pre nedostatok majetku, alebo
	4. druhá zmluvná strana vstúpila do likvidácie.
3. Túto zmluvu možno ukončiť pred uplynutím doby jej účinnosti:
	* 1. písomnou dohodou obidvoch zmluvných strán;
		2. výpoveďou odberateľa v prípade opakovaného neplnenia zmluvných povinností dodávateľom vyplývajúcich z rámcovej dohody a/alebo tejto zmluvy. Výpovedná lehota je tri mesiace a začne plynúť prvým dňom kalendárneho mesiaca bezprostredne nasledujúcim po doručení výpovede druhej zmluvnej strane. Túto zmluvu môže odberateľ vypovedať bez poplatku;
		3. výpoveďou odberateľa bez udania dôvodu, výpovedná lehota je tri mesiace a začne plynúť prvým dňom kalendárneho mesiaca bezprostredne nasledujúcim po doručení výpovede druhej zmluvnej strane;
		4. odstúpením od zmluvy odberateľom, ak dodávateľ opakovane zavinil neoprávnene obmedzenie alebo prerušenie distribúcie zemného plynu odberateľovi zemného plynu. Uvedené porušenie zmluvy sa bude považovať za podstatné porušenie tejto zmluvy;
		5. odstúpením od zmluvy, ak odberateľ opakovane nezaplatil faktúru ani po písomnej upomienke dodávateľa v lehote do pracovných 21 dní od doručenia upomienky.

**Článok VII.**

**Doručovanie**

1. Doručením sa rozumie prijatie zásielky zmluvnou stranou, ktorej bola adresovaná. Za deň doručenia písomnosti prostredníctvom pošty zasielanej ako doporučená zásielka s doručenkou sa považuje takisto deň,
2. v ktorom táto zmluvná strana j u odoprela prijať
3. ktorým márne uplynula odberná lehota pre jej vyzdvihnutie si na pošte alebo
4. v ktorý bola na nej zamestnancom pošty vyznačená poznámka, „že adresát sa odsťahoval“, „adresát je neznámy“ alebo iná poznámka, ktorá podľa poštového poriadku znamená nedoručiteľnosť zásielky.
5. Písomnosti doručované prostredníctvom faxu sa považujú za doručené momentom vytlačenia správy o ich úspešnom odoslaní.
6. Písomnosti doručované v elektronickej podobe, ak nie je preukázaný skorší termín doručenia, sa považujú za doručené prvý pracovný deň nasledujúci po ich odoslaní, aj keď si ich druhá strana neprečítala.
7. Odberateľ a dodávateľ sú povinní navzájom si oznámiť zmenu adresy na doručovanie, čísla faxu a elektronickej adresy (e-mail) v lehote do 14 kalendárnych dní od ich zmeny. Ak odberateľ alebo dodávateľ v stanovenej lehote druhú stranu o zmene neinformuje, považuje sa doručenie písomností za riadne vykonané na poslednú známu adresu.

# Článok VIII.

# Spoločné a záverečné ustanovenia

1. Zmluvné strany sa dohodli, že právny vzťah založený touto zmluvou sa riadi podmienkami tejto zmluvy, podmienkami dohodnutými v rámcovej dohode a v prílohe č. 2. Zmluvné strany sa dohodli, že ustanovenia rámcovej dohody a tejto zmluvy majú prednosť pred prílohou č. 2. Zmluvné strany sa dohodli, že v prípade rozporu ustanovení tejto zmluvy a ustanovení rámcovej dohody prednosť majú ustanovenia rámcovej dohody. Zmluvné strany sa dohodli, že práva a povinnosti, ktoré nie sú upravené touto zmluvou, rámcovou dohodou, prílohou č. 2 alebo Prevádzkovým poriadkom PDS sa spravujú Obchodným zákonníkom.
2. Túto zmluvu je možné meniť a dopĺňať iba písomnými dodatkami po súhlase oboch zmluvných strán. Všetky dodatky budú označené poradovými číslami a podpísané osobami oprávnenými konať vo veciach tejto zmluvy.
3. Táto zmluva nadobúda platnosť dňom jej podpísania obidvomi zmluvnými stranami a účinnosť nadobúda dňom začiatku dodávky elektriny v zmysle čl. IV. tejto zmluvy, no nie skôr ako dňom zverejnenia podľa ustanovení § 5a zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov v spojení s § 47a ods. 1 zákona č. 40/1964 Zb. Občianskeho zákonníka v znení neskorších predpisov.
4. Žiadna zo zmluvných strán nemôže bez predchádzajúceho písomného súhlasu druhej zmluvnej strany priamo alebo nepriamo meniť záväzkový vzťah založený touto zmluvou alebo postúpiť práva z tejto zmluvy ani postúpiť pohľadávky voči druhej strane vzniknuté zo zmluvy alebo na základe zmluvy.
5. Táto zmluva je vyhotovená v štyroch rovnopisoch, pričom každá odberateľ obdrží dve vyhotovenia a dodávateľ obdrží dve vyhotovenia.
6. Zmluvné strany vyhlasujú, že túto zmluvu uzatvárajú slobodne a vážne, že ich zmluvná voľnosť nie je obmedzená, že ustanovenia tejto zmluvy sú pre nich zrozumiteľné a určité, že zmluvu neuzatvárajú v omyle a následne po tom, čo si túto zmluvu prečítali a porozumeli jej obsahu, ju na znak súhlasu s celým jej obsahom podpisujú.
7. Neoddeliteľnými prílohami tejto zmluvy sú:
* Príloha č. 1 – Zoznam odberných miest odberateľa
* Príloha č. 2 – Všeobecné obchodné podmienky
* Príloha č. 3 – Prevádzkový poriadok - prevádzkovateľa distribučnej sústavy „PDS“

|  |  |
| --- | --- |
| V Bratislave, dňa \_\_ 2020 | V Bratislave, dňa \_\_ 2020 |
| **Hlavné mesto Slovenskej republiky Bratislava**Ing. arch. Matúš Valloprimátor |  |

**Príloha č. 1**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Zoznam odberných miest odberateľa****Špecifikácia odberných miest odberateľa** |  |  |  |  |  |  |  |  |
|  |  |  |  |  |  |  |  |  |  |  |  |  |
| 1. Identifikácia OM odberateľa, do ktorých dodávateľ dodáva plyn podľa tejto zmluvy: |  |  |  |  |  |  |  |
|  |  |  |  |  |  |  |  |  |  |  |  |  |
| **Poradové číslo OM1 (OM i)** | **Číslo OM** | **POD** | **Názov OM** | **Adresa, PSČ, sídlo OM** |  |  |  |  |  |  |  |
| OM 1 |   |   |   |   |  |  |  |  |  |  |  |
|  |  |  |  |  |  |  |  |  |  |  |  |  |
| 2. Zmluvné množstvá a ďalšie parametre pre vyššie uvedené OM: |  |  |  |  |  |  |  |  |
|  |  |  |  |  |  |  |  |  |  |  |  |  |
|   |   |   |   |   | **Ročná Tarifná** |   |  |  |  |  |  |  |
| **Poradové číslo OM (OM i)** | **ZM** | **DMM** | **Začiatok** | **Koniec** | **skupina PDS v zmysle výnosu URSO na príslušné obdobie dodávky** | **Charakter odberu** |  |  |  |  |  |  |
| **(v MWh)** | **(v m3)** | **Obdobia OM2** | **Obdobia OM2** | **v OM3** |  |  |  |  |  |  |
| OM 1 |   |   | 1.1.2021 | 31.12.2021 |   |   |  |  |  |  |  |  |
|  |  |  |  |  |  |  |  |  |  |  |  |  |
| 3. Dodávateľ s odberateľom dohodli najmä pre účely plánovania odberu, pre účely vyhodnotenia ZM v zmysle bodu 3.1. zmluvy, prípadne pre účely stanovenia |  |  |
| preddavkov pre jednotlivé OM percentuálne podiely (váhy) odberu plynu zo ZM pripadajúce na jednotlivé kalendárne mesiace príslušného Obdobia OM: |  |  |  |
|  |  |  |  |  |  |  |  |  |  |  |  |  |
|   |   |   |   |   |   |   | **Váhy (%)** |   |   |   |   |   |
|   | **január** | **február** | **marec** | **apríl** | **máj** | **Jún** | **júl** | **august** | **september** | **október** | **november** | **december** |
| OM 1 | 14 | 12 | 11 | 8 | 5 | 4 | 4 | 4 | 4 | 8 | 12 | 14 |
|  |  |  |  |  |  |  |  |  |  |  |  |  |
| 1)Poradové číslo OM (OM i) sa v texte zmluvy používa pre potreby jednoznačnej Identifikácie OM |  |  |  |  |  |  |
| 2)Pre potreby Jednoznačného priradenia Začiatku a Konca Obdobia OM k príslušnému OM v texte zmluvy sa použije rovnaké označenie (poradové číslo) ako pri OM, t.J. OM |  |  |
| Začiatok Obdobia OM 1 a Koniec Obdobia OM 1, OM 2 - Začiatok Obdobia OM 2 a Koniec Obdobia OM 2 a pod. |  |  |  |  |  |
| „K“ - OM s odberom vykurovacieho charakteru, ktorého 50% a viac ročného odberu plynu závisí od vonkajšej teploty ovzdušia |  |  |  |  |  |